เลิฟอีส

| --- | --- |
ก่อตั้ง: พ.ศ. 2547 
ผู้ก่อตั้ง: บอย โกสิยพงษ์   กมล สุโกศล แคลปป์
สำนักงานใหญ่: กรุงเทพมหานคร ไทย
บุคลากรหลัก: เทพอาจ กวินอนันต์
ผลิตภัณฑ์: ดนตรี การบันเทิง
บริษัทแม่: โซนี่ มิวสิก
บริษัทในเครือ: marr  PROM+  HOLYFOX  LIT ENTERTAINMENT  LABo  kiddorecords  JUICEY  WANLOVE MUSIC
เว็บไซต์: https://www.facebook.com/LoveisEnt
เลิฟอิส (อังกฤษ: LOVEiS) เป็นสังกัดค่ายเพลงที่พัฒนามาจากเบเกอรี่มิวสิค ก่อตั้งโดย บอย โกสิยพงษ์ และ กมล สุโกศล แคลปป์ ก่อตั้งในปี พ.ศ. 2548 ดำเนินธุรกิจเพลงในรูปแบบ "สหกรณ์ดนตรี" ที่ศิลปินเป็นเจ้าของลิขสิทธิ์ แต่มอบลิขสิทธิ์ให้เลิฟอิสดูแลเป็นเวลา 10 ปี และมีการแบ่งกำไรทุกช่องทางคนละครึ่ง มีผลงานแรก คือ อัลบั้ม "Love Is Vol.1" รวมผลงานอัลบั้มของศิลปินหน้าเก่าและใหม่ ต่อมาในปี พ.ศ. 2552 กมลได้ลาออกเนื่องจากถึงจุดอิ่มตัวในวงการดนตรี และเกิดการเปลี่ยนแปลงภายในบริษัทขึ้น
เมื่อปี พ.ศ. 2563 บอย โกสิยพงษ์ ได้ลาออกรวมถึงถอนหุ้นจากค่ายเลิฟอิส และได้ให้ เทพอาจ กวินอนันต์ มาเป็นผู้บริหารและถือหุ้นให้กับค่ายแทน และเลิฟอิส ลดสถานภาพตัวเองไปเป็นโปรดักชั่นเฮ้าส์และให้ เทโร มิวสิค เป็นผู้จัดจำหน่ายผลงานทั้งหมดแทน โดยในปีเดียวกัน เลิฟอิสได้เปิดค่ายน้องใหม่คือ marr โดยมีศิลปินเบอร์แรกของค่ายคือ อนุวัฒน์ แซ่โจว (เฟิร์ส) เจ้าของเพลง ถ้าเขาจะรัก (ยืนเฉย ๆ เขาก็รัก) เบอร์สองคือ กมลรวี กอสัมพันธ์ (เอ๋ยเอ้ย) เจ้าของเพลง ขอจองได้ไหม และเบอร์สามคือ ศุภฤกษ์ บุณยานันต์ (นินิว) เจ้าของเพลง ไม่พูดดีกว่า และศิลปินอื่น ๆ อีกมากมาย
ปี พ.ศ. 2564 ได้เปิดตัวค่ายน้องใหม่อีก 4 ค่ายคือ
PROM+ โดยมี นที เอกวิจิตร (อุ๋ย) อดีตนักร้องวงบุดด้า เบลส เป็นเจ้าของค่าย โดยมีศิลปินเบอร์แรกคือ ปิยะวัฒน์ เชิดเพชรรัตน์ แชมป์คนแรกรายการ Show Me The Money ซีชั่น 1 และเบอร์สองคือ ทศกัณฐ์ เจ้าของเพลงดังขวัญใจวัยรุ่น I Am Sorry สีดา
HOLYFOX โดยมี โอฬาร ชูใจ (แว่นใหญ่) อดีตนักร้องวงรูมเธอร์ตีไนน์ เป็นเจ้าของค่าย โดยเปิดตัวเมื่อในปี พ.ศ. 2561 โดยมีศิลปินเบอร์แรกคือ แมทท์นิแมร์ เจ้าของรางวัลศิลปินหน้าใหม่ยอดเยี่ยม และรางวัลเพลงในการบันทึกเสียงยอดเยี่ยมจากเพลง รอยต่อ  และเบอร์สองคือ ศดานันท์ บาเล็นซิเอก้า นักแสดงสาวชื่อดังที่มีผลงานจากละครที่กล่าวถึงทุกครั้งในทุกวันที่ออกอากาศ ซ่อนเงารัก
LIT ENTERTAINMENT โดยมี จารุวัฒน์ เชี่ยวอร่าม (โดม) แชมป์เดอะสตาร์ ค้นฟ้าคว้าดาว ปี 8 เป็นเจ้าของค่าย โดยมีศิลปินเบอร์แรกคือ พิกซี่ เกิร์ลกรุ๊ป 3 คน เจ้าของเพลงดังข้ามปี มูเตลู และเบอร์สองคือ แบมม์ วงทรีโอที่มาแรงในปี พ.ศ. 2565 เจ้าของเพลงดัง ฉันจะฉาปเธอ
LABo โดยมี รังสรรค์ ปัญญาใจ (บิว) นักร้องนำวง เลม่อนซุป และ อนุชา โอเจริญ หนึ่งในผู้ก่อตั้ง Rats Records เป็นเจ้าของค่าย โดยเปิดตัวเมื่อในปีพ.ศ. 2561 โดยมีศิลปินเบอร์แรกคือ รสิกา สายแสง (ปันปันยีย์ยีย์) เจ้าของเพลงทำนองสุดแปลก สวัสดีค่ะ และเบอร์สองคือ เบ็น พงศ์สร้อยเพ็ชร นักร้องจากรั้วศรีนครินทรวิโรฒ เจ้าของเพลงโปรดิวซ์เอง นิทานดวงจันทร์
ปี พ.ศ. 2565 ได้เปิดตัวค่ายใหม่อีก 2 ค่ายคือ
kiddorecords โดยมี ปิยะพงษ์ เล็กประยูร (โปเต้) และ พีรพล สุนทรญาณกิจ (พีท) เป็นเจ้าของค่าย โดยมีศิลปินเบอร์แรกคือ แพรรุจิรา โกมลารชุน (แพรวา) เจ้าของเพลง เพื่อนกับแฟน และ เบอร์สองคือ แพรงาม สุนทระศานติก (แพรซัน) เจ้าของเพลงที่เป็นไวรัลอย่างมากในปีพ.ศ. 2565 คือเพลง ใจหายอ่ะ สงสัยอยู่ที่เธอ ที่เป็นกระแสพูดถึงในแอปพลิเคชันติ๊กต๊อกเป็นอย่างมาก
JUICEY โดยมี ดนัย ธงสินธุศักดิ์ (ดาโน่) โปรดิวเซอร์มือทองจาก จีนี่เรคอร์ดส ที่ลาออกจาก วอร์นเนอร์ มิวสิค ไทยแลนด์ เป็นเจ้าของค่ายเพลง โดยมีศิลปินเบอร์แรกคือ เบย์เบย์ เจ้าของเพลง ขับรถคนเดียว และเบอร์สองคือ ไฮบ์ส เจ้าของเพลง Ride & Dancing With My Phone และเป็นการกลับมาทำงานเพลงอีกครั้งของ เทเลกซ์เทเลกส์ ภายใต้ชายคาใหม่เช่นเดียวกัน
KS MUSIC โดยมี ธนทัต ชัยอรรถ (แกงส้ม) รองแชมป์เดอะสตาร์ ค้นฟ้าคว้าดาว ปี 8  เป็นเจ้าของค่ายและนักแต่งเพลง โดยมี ธนนท์ จำเริญ (นนท์) เจ้าของเพลง You som ฐานัฐพ์ โล่ห์คุณสมบัติ (ลี) เจ้าของเพลง หากวันใด